ودي ولا ودي وودي وودي
ودي بشوفة من ملكني بوده
حيثه عرف ما كان يخفيه سدي
وفسر مشاعر خاطر مستهده
ياما كتمنا من ظروف تحدي
لو إن حَملها طويق يمكن تهده
صلف الهواء في تالي ألوقت ضدي
ولا عاد بي حيل واقاوم واصده
ياشايف ضحكي ومزحي وجدي
بحري سراء بي .. بين جزه ومده
وبين الحنايا هاجسي مستهدي
يدعي بنات الفكر مثل الموده
وجمر الغضاء حره برد وسط يدي
من جور مابي مابقاء شي اعده
ماكل ماقد راح يمكن يردي
ولا يامن المخلوق من شمس غده
ياما تفدّينا وطال التفدّي
والفايده مافيه شي نعده
سود الليالي واطيه فوق خدي
واللي مضى ماعاد نقدر نرده
احيا واموت ولانقص كيل مدي
افضل من اللي دمعة فوق خده
لا ابوك يادنيا بدت بالتحدي
خلت عزيز النفس يعض يده
ودام علينا قاصي الوقت شدي
فقناعتي في داخلي مستبده